Վարդանյանի ընտանիքը 2001 թվականից ապրում է Երևանի Աջափնյակ համայնքում գտնվող նախկին ուսումնարանի շենքում: Կինն ասում է՝ երեխաները տան խոնավությունից հիվանդանում են, հաճախ տանը կարիճներ են տեսնում, վախենում: Երաժիշտ մանկավարժ Ծաղիկն այժմ վատառողջ ամուսնուն և երեխաներին է խնամում: Ընտանիքը խնդիրներ շատ ունի, սակայն խոսում են միայն ամենակարևորից: Ասում է՝ Երևանի ավագանու ընտրությունների ժամանակ քաղաքապետ Տարոն Մարգարյանի ներկայացուցիչներն իրենց բնակարանը նայել են, ասել են՝ կօգնեն, սակայն նրանց խոստումն այդպես էլ իրականություն չի դարձել: